Dennis Haysbert

Dennis Dexter Haysbert (født 2. juni 1954 i San Mateo i California) er en amerikansk skuespiller.

Dennis Haysbert spilte president David Palmer i TV-serien 24. Han spilte også rollen som Nelson Mandela i Farvel Bafana. 

I 1995 spilte han mot blant andre Al Pacino og Robert De Niro i filmen Heat. I 1999 fikk han en rolle i The Thirteenth Floor, og i 2002 spilte han i Far from Heaven. Haysbert gav også en stemme til filmen Sinbad: Legenden på de syv hav fra 2003. Han spilte i Breach fra 2007, med Chris Cooper og Ryan Phillippe i hovedrollene. I tillegg fikk han en mindre rolle i animasjonsfilmen Kung Fu Panda 2 fra 2011.

I 2012 fikk han en rolle i animasjonsfilmen Rive-Rolf, og i en oppfølger til filmen Sin City, som fikk tittelen Sin City: A Dame to Kill For. Han spiller også i TV-serien The Unit. Han fikk rollen som en oberst i actionfilmen Sniper: Legacy fra 2014, og han fikk en rolle i filmen Ted 2 fra 2015. I 2019 var han med i Netflix-filmen Secret Obsession.

 Referanser 

 Eksterne lenker 



Kategori:Skuespillere fra USA
Kategori:24 (TV-serie)